תקנות מס הכנסה (מיסוי בתנאי אינפלציה) (כללים להגנת הון שהושקע במלאי בעלי חיים במשק חקלאי)

{{ח:התחלה}}
{{ח:כותרת|תקנות מס הכנסה (מיסוי בתנאי אינפלציה) (כללים להגנת הון שהושקע במלאי בעלי חיים במשק חקלאי), התשמ״ד–1984}}

{{ח:פתיח-התחלה}}
{{ח:תיבה|ק״ת תשמ״ד, 912|תקנות מס הכנסה (מיסוי בתנאי אינפלציה) (כללים להגנת הון שהושקע במלאי בעלי חיים במשק חקלאי)|https://olaw.org.il/takanot/takanot-4591.pdf}}, {{ח:תיבה|1232|תיקון|https://olaw.org.il/takanot/takanot-4614.pdf}}, {{ח:תיבה|1498|ת״ט|https://olaw.org.il/takanot/takanot-4630.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק מס הכנסה (מיסוי בתנאי אינפלציה)#סעיף 32|סעיף 32(ב)(3)}} {{ח:חיצוני|חוק מס הכנסה (מיסוי בתנאי אינפלציה)|לחוק מס הכנסה (מיסוי בתנאי אינפלציה), התשמ״ב–1982}} (להלן – החוק), ובאישור ועדת הכספים של הכנסת אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגנת הון שהושקע במלאי בעלי חיים}}
{{ח:ת}} בעל משק חקלאי שיש בו מלאי בעלי חיים, המנהל את פנקסיו בשיטה החד־צדדית ובחר בהחלת הוראות {{ח:חיצוני|חוק מס הכנסה (מיסוי בתנאי אינפלציה)#סעיף 15|פרט (א) של סעיף 15(א)(1) לחוק}} ופנקסיו הם קבילים, יותר לו ניכוי בשל מלאי בעלי החיים שלו והוצאות הריבית כפוף {{ח:חיצוני|חוק מס הכנסה (מיסוי בתנאי אינפלציה)#סעיף 15|לסעיף האמור}}, כמפורט בתקנות אלה.

{{ח:סעיף|2|ניכוי בשל מלאי בקר לחלב}}
{{ח:ת}} בשל מלאי של עגלות, מבכירות, פרות ועדר צאן (להלן – מלאי בקר לחלב), יותר ניכוי שנתי בסכום השווה לעלות מלאי הבקר לחלב לתום שנת המס הקודמת, שהובא בחשבון לענין קביעת ההכנסה החייבת, כפול ב־90% משיעור עליית המדד בשנת המס.

{{ח:סעיף|3|ניכוי בשל מלאי בעלי חיים אחרים}}
{{ח:ת}} בשל מלאי בעלי חיים שאינו מלאי בקר לחלב יותר ניכוי בעת מכירת המלאי, בסכום השווה לעלות המלאי כפי שהובא בחשבון לענין קביעת ההכנסה החייבת ליום המכירה כפול בשיעור עליית המדד בתקופה המתחילה באמצע תקופת הגידול ועד יום המכירה; ובמלאי שהיה בבעלות הנישום ביום הקובע – בסכום עלות המלאי עד היום הקובע כפול בשיעור עליית המדד בתקופה שמהיום הקובע ועד ליום המכירה ובתוספת סכום תוספת העלות של המלאי שנצבר מהיום הקובע ועד ליום המכירה כפול בשיעור עליית המדד בתקופה שמאמצע התקופה המתחילה ביום הקובע ומסתיימת ביום המכירה, ועד יום המכירה.
{{ח:ת}} לענין זה, ”תקופת הגידול“ – התקופה שמיום קבלת החזקה בבעל החיים ועד תחילת ההנבה או מכירתו, לפי המוקדם שביניהם.

{{ח:סעיף|4|ניכוי הוצאות ריבית}}
{{ח:ת}} סכום הריבית שיותר בניכוי יהא הסכום המותר בניכוי לאחר הפעלת {{ח:חיצוני|חוק מס הכנסה (מיסוי בתנאי אינפלציה)#סעיף 15|סעיף 15(א)(1)(א) לחוק}}, פחות סכום הנמוך מבין שני אלה:
{{ח:תת|(1)}} 80% מסכום הריבית כאמור {{ח:חיצוני|חוק מס הכנסה (מיסוי בתנאי אינפלציה)#סעיף 15|בסעיף 15(א)(1)(א)(2)}}, בשל הון ששימש למימון מלאי בעלי חיים;
{{ח:תת|(2)}} סכום השווה לניכוי בשל מלאי בעלי חיים על פי {{ח:פנימי|סעיף 2|תקנות 2}} {{ח:פנימי|סעיף 3|ו־3}}.

{{ח:סעיף|5|סייג לניכוי בשל מלאי בעלי חיים|תיקון: תשמ״ד, תשמ״ד־2}}
{{ח:תת|(א)}} על אף האמור {{ח:פנימי|סעיף 2|בתקנות 2}} {{ח:פנימי|סעיף 3|ו־3}} יותר בניכוי הניכוי בשל מלאי בעלי חיים ובלבד שהסכום שיותר בניכוי פחות הוצאות הריבית שנשללו על פי {{ח:פנימי|סעיף 4|תקנה 4}} לא יעלה על 50% מההכנסה החייבת לפני הפעלת תקנות אלה לאחר שהופחתו ממנה סכומים אינפלציוניים ושבח מקרקעין, לפי הגבוה ביניהם.
{{ח:תת|(ב)}} סכום ניכוי בשל מלאי שלא הותר בניכוי בשנת מס פלונית על פי תקנת משנה (א) יועבר לשנה שלאחריה ויראה כהפסד מעסק.

{{ח:סעיף|6|תחולה}}
{{ח:תת|(א)}} תחולתה של {{ח:פנימי|סעיף 2|תקנה 2}} לגבי מלאי שהיה לנישום ביום הקובע.
{{ח:תת|(ב)}} תחולתה של {{ח:פנימי|סעיף 3|תקנה 3}} לגבי מכירה של מלאי ביום הקובע ולאחריו.
{{ח:תת|(ג)}} תחולתה של {{ח:פנימי|סעיף 4|תקנה 4}} לגבי כל נישום – החל בתחילת {{ח:חיצוני|חוק מס הכנסה (מיסוי בתנאי אינפלציה)|החוק}} לגביו.

{{ח:חתימות|ט״ז בשבט התשמ״ד (20 בינואר 1984)}}
* '''יגאל כהן־אורגד'''
שר האוצר
{{ח:סוגר}}
{{ח:סוף}}
[[קטגוריה:בוט חוקים]]